JR ส่งซิก ผลงานปีนี้เข้าเป้า ทยอยรับรู้ “แบ็กล็อก” เฉียด 5 พันลบ.
JR มั่นใจผลงานปีนี้โตเข้าเป้า หลังทยอยรับรู้ “แบ็กล็อก” มูลค่า 4.92 พันลบ. และเดินหน้ายื่นประมูลงานใหม่ โดยเฉพาะโครงการเปลี่ยนสายไฟฟ้าอากาศเป็นสายไฟฟ้าใต้ดินตามแนวรถไฟฟ้าสายสีเหลืองและสีชมพูและโครงการอื่นๆ
23 ธ.ค. 2564

นายจรัญ วิวัฒน์เจษฎาวุฒิ ประธานเจ้าหน้าที่บริหาร พร้อมด้วยนายสุรเดช อุทัยรัตน์ รองประธานเจ้าหน้าที่บริหารสายงานอำนวยการ และทีมผู้บริหารของบริษัท เจ.อาร์.ดับเบิ้ลยู. ยูทิลิตี้ จำกัด (มหาชน) หรือ JR ถ่ายภาพร่วมกันในงาน Analyst Meeting เพื่อนำเสนอแผนธุรกิจ และผลการดำเนินงานในงวดไตรมาส 3/2564 โดยระบุว่าจะทยอยรับรู้รายได้จากงานในมือ (Backlog) มูลค่า 4,927 ล้านบาท และเดินหน้ายื่นประมูลงานใหม่ โดยเฉพาะโครงการเปลี่ยนสายไฟฟ้าอากาศเป็นสายไฟฟ้าใต้ดินตามแนวรถไฟฟ้าสายสีเหลืองและสีชมพูและโครงการอื่นๆ ซึ่งประเมินโค้งสุดท้ายปีนี้มีสัญญาณดีจากการเปิดประเทศ ช่วยหนุนเศรษฐกิจฟื้น ทั้งนี้มั่นใจผลงานปี 2564 จะเติบโตตามเป้าหมายที่วางไว้ โดยงานดังกล่าวจัดขึ้นเมื่อเร็วๆ นี้